בס"ד
תשובות
פרק י"ג
1. כן, כי היא נולדה למעכה אשת דוד לפני שהיא התגיירה, לכן היא לא נחשבת בת של דוד, לכן היא לא נחשבת אחות של אמנון.
2. שהוא לקח אותה בכח, בלי שהיא הסכימה.
3. כעס מאוד, כינס את הסנהדרין ותיקנו לדורות שאסור להתייחד עם אשה, אפילו שהיא לא נשואה
4. אבשלום, הרגיע את תמר ודאג שיהרגו את אמנון.
5. שאבשלום הרג את כל בניו.
6. שאבשלום הרג רק את אמנון, על מה שהוא עשה לתמר.
7. בורח אל סבא שלו, תלמי, בגשור, מפחד מנקמה של דוד.
8. מפסיק להתאבל על אמנון ומתחיל להתגעגע לאבשלום.
פרק י"ד
9. לאשה מתקוע, כי הוא ראה שדוד מתגעגע לאבשלום ורצה לגרום לו להחזיר את אבשלום.
10. לאשה שאבלה מאוד, הרבה זמן.
11. האשה סיפרה למלך שהיא אלמנה, יש לה שני בנים, הבנים רבו בשדה, אחד קם ורצח את אחיו, ועכשיו קרובי המשפחה רוצים לגאול את דם הנרצח ולרצוח את הבן השני. 
12. הוא ענה לה שהיא יכולה ללכת לביתה והוא ידאג שלא יפגעו בבן שלה. היא לא קיבלה את תשובת המלך כיוון שהיא אמרה שהמצב מסוכן מאוד והקרובים יהרגו את הבן שלה אם המלך לא יטפל בזה מיידית.
13. שאבשלום רצח את אמנון, ועכשיו דוד כועס על אבשלום, ואבשלום מפחד שדוד יהרוג אותו. והמסר הוא שדוד צריך לרחם על אבשלום ולהחזיר אותו.
14. היא ידעה שאם היא תבוא בצורה ישירה, המלך לא יקבל את הטענה, ורק אחרי שהיא מציגה את זה בצורת משל על סיפור אחר, והמלך פוסק את הדין במקרה אחר, רק אז אפשר לספר למלך את הנמשל.
15. האם יואב שלח אותה? כן.
16. להביא את אבשלום מגשור לירושלים.
17. שהמלך לא הסכים לראותו למרות שהיה כבר שנתיים בירושלים!
18. מיואב, יואב סרב לעזור לו.
19. הוא שרף לו את השדות.
פרק ט"ו:
20. לא היה איש יפה כמותו בכל ישראל, השער שלו היה יפה במיוחד. כריזמתי.
21. היה עומד ליד בית הדין של אביו, וכל אחד שהיה יוצא מהדין לא מרוצה – אבשלום היה אומר לו: "חבל שאני לא מלך, אני בטוח הייתי פוסק לטובתך", וכך לאט לאט אנשים אהבו את אבשלום.
22. מרד אבשלום היה מקץ 40 שנה לבקשת ישראל מלך משמואל. הנביא מרמז בכך על זה שהבקשה למלך "ככל הגויים" היא בקשה רעה, והאזהרות שהזהיר שמואל הנביא את ישראל ממלך רשע ואכזר – התקיימו כעת במלכות אבשלום.
23. לקח את נשיו, בני ביתו והאנשים הקרובים אליו וברח.
24. פילגשים, כדי שישמרו על הארמון, כי אף אחד לא יכנס למקום שבו יש רק נשים.
25. תחזור לירושלים, אל תגלה איתי, אני לא יודע כמה זמן אהיה בגלות, וגם ככה אתה גלית כבר ממקומך.
26. לא עוזב אותך בחיים!
27. צדוק ואביתר, דוד אומר להם שיחזרו עם הארון לירושלים, והם שומעים בקולו.
28. דוד מבקש מה' שיפר את עצת אחיתופל, כי דוד יודע שאם אחיתופל ייעץ לאבשלום – אז בדרך הטבע אין לדוד סיכוי.
29. חושי הארכי.
30. דוד מבקש ממנו שיחזור לי-ם, יהיה כאילו יועץ של אבשלום ויפר את עצת אחיתופל.
31. דוד ממנה את אחימעץ ויהונתן בני צדוק ואביתר הכהנים שיעזרו להעביר מידע מחושי לדוד.
פרק ט"ז
32. היכן אדונו, מפיבושת? מדוע הוא לא בא? ציבא אמר לו שמפיבושת שמח שדוד ברח, ואמר שעכשיו זו ההזדמנות להחזיר לו את המלוכה.
33. אמר לציבא שכל הרכוש של מפיבושת עובר לציבא.
34. יצא לקראתו, סקל אותו באבנים וקילל אותו קללה נמרצת.
35. הוא טען כלפיו שדוד רוצח, שהוא רצח את איש בושת ואת אבנר, ושהוא גנב את המלוכה מבית שאול. כמובן שזו טענה שקרית, כי דוד עשה הכל כדי שהם לא ימותו.
36. בני צרויה רצו להרוג את שמעי מדין מורד במלכות. דוד לא הסכים, כי הוא אמר שה' אמר לו לקלל, כלומר דוד הבין שזה חלק מהעונש שלו ומהתיקון שהוא צריך לעבור בגלל חטא בת שבע, לכן הוא מקבל את הייסורים באהבה.
37. למה אתה בא איתי ולא הולך עם החבר שלך – דוד?
38. א. כשה' ועם ישראל בחרו בדוד למלך – הייתי איתו, עכשיו כשה' ועמ"י בחרו בך – אני איתך.
        ב. אני חבר של דוד, אתה הבן של דוד, אז אני עכשיו חבר שלך.
39. לקחת את כל הפילגשים של דוד שהוא השאיר בי-ם ולהתחתן איתן לעיני כל ישראל על גג הארמון.

פרק י"ז
40. לקחת 12000 חיילים ולתפוס את דוד עוד הלילה.
41. כי דוד  בטח עייף מיום שלם של בריחה, לכן כדאי לתפוס אותו מהר לפני שיספיק להתארגן ולהכין את אנשיו למלחמה.
42. את חושי הארכי.
43. הוא מציע לחכות קצת, כיוון שדוד הוא גיבור ואיש מלחמה, הוא בטוח יישאר מוכן לקרב כל הלילה, ואם הם יבואו מיד – דוד ינצח. לכן כדאי לחכות קצת. הוא עשה זאת כדאי להפר עצת אחיתופל לטובת דוד.
44. אבשלום שמע לעצת חושי, כי ה' סיבב זאת כדי שלא ישמע לעצת אחיתופל, שהיא באמת העצה הטובה, כדי שאבשלום יפסיד לדוד.
45. המית את עצמו, כי הוא הבין שאבשלום הולך להפסיד, והוא פחד שכשדוד יחזור לשלטון הוא יעניש אותו קשות.
46. במחניים.
47. הוא שם את עמשא בן יתרא, בן דוד של אבשלום, כי אמא של עמשא, אביגיל, היא אחות של דוד, אבא של אבשלום.
48. שובי בו נחש מבני עמון, מכיר בן עמיאל מלו דבר וברזילי הגלעדי.
פרק י"ח:
49. יואב, אבישי ואיתי הגיתי.
50. העם אומר לדוד שישאר בעיר ויעזור להם משם, שלא יצא איתם למלחמה, כדי שלא ימות, כי עיקר המלחמה היא להרוג אותו, ואם הוא מת – לא שווה כל החיילים! דוד מסכים לשמוע בקולם.
51. דוד יכול להתפלל בעיר, וגם לתת עצות ללוחמים.
52. לא לפגוע באבשלום.
53. תבוסה לצבא אבשלום, מתים 20,000 מצבאו.
54. הבריחה ביער מפילה את רוב הנופלים במלחמה.
55. שערו הארוך של אבשלום, שהיה עיקר יופיו, שבו הוא התגאה ומשך אנשים, בשער הזה הוא נתלה על עץ האלה ובסוף מת מזה.
56. למה לא הרגת את אבשלום?
57. שהוא שמע בעצמו את דוד מצווה את כל המפקדים לא לגעת באבשלום, לכן הוא לא מעיז עבור שום כסף שבעולם לעבור על מצוות דוד.
58. יואב תקע 3 מקלות בלב אבשלום, אבשלום עדיין לא מת, באו 10 מנערי יואב והרגו את אבשלום.
59. אחימעץ. או בגלל שהוא לא ידע שדוד ביקש לא להרוג את אבשלום לכן הוא חשב שדוד ישמח לשמוע. או בגלל שהוא ידע שזה יצער את דוד אז הוא רצה לבשר לו בצורה איטית ולא פתאומית כדי שלא יבהל מדי.
60. יואב ניסה לשכנע אותו בכל מיני שכנועים שלא ילך (כי יואב לא רצה שאחימעץ יהיה זה שיצער את דוד, ואולי הוא גם לא רצה שאחימעץ ידע שיואב עבר על דברי המלך), אך אחימעץ לא השתכנע.
61. בינתיים יואב שלח את הנער הכושי שיודיע לדוד.
62. הנער הכושי יצא קודם, אך אחימעץ שיצא אחריו עקף אותו.
63. אחימעץ סיפר לדוד שה' הכניע את כל אויביו וצבאו ניצח במלחמה. אך הוא לא ענה לו על השאלה מה שלום אבשלום.
64. [bookmark: _GoBack]הנער הכושי שמגיע מיד אח"כ מספר לדוד שאבשלום חוסל.

